Cele: 'Élke polisiestasie hét verkragtingstoetsstelle' | Maroela Media
Die minister van polisie, Bheki Cele, het die parlement verseker dat nie 'n enkele polisiestasie sonder verkragtingstoetsstelle is nie.
Die toetsstelle word gebruik om bewyse te versamel van slagoffers van seksuele aanranding en verkragting.
"Die minister het die nasionale vergadering en die res van die land verseker dat daar in dié stadium geen polisiestasie sonder verkragtingstoetsstelle is nie," het Lirandzu Themba, Cele se woordvoerder, gesê.
Ná 'n tekort aan dié toetsstelle het die polisie 'n ooreenkoms van drie jaar met 'n verskaffer aangegaan om 16 verskillende toetsstelle te verskaf, onder meer vir wanneer volwassenes of kinders die slagoffers van sulke oortredings was.
Groot kommer het vroeër vanjaar oor die situasie bestaan nadat lt.genl. Khehla Sitole, nasionale polisiekommissaris, gesê het dat altesaam 76% polisiestasies nié dié stelle vir volwassenes gehad het nie, terwyl 'n verdere 69% nié die stelle vir kinders gehad het nie.
Weens bewerings van korrupsie is die kontrak met die vorige verskaffer van die items opgeskort.
"Ons weet nou dat ons minstens voorraad vir drie jaar het en dat daar geen tekorte gaan wees nie. Die lae voorraad van sulke noodsaaklike toetsstelle by enige polisiestasie moet ten alle koste vermy word," het Cele gesê.
Bheki Cele geslagsgeweld verkragting
En steeds het Gillian Schutte se gewete haar nie getroef om Mabel Jansen om vergifnis te vra nie. Dit is 'n vraag om te weet hoe sy dit verwerk wanneer sy daagliks daarvan lees.
Hoop jy so of weet jy dit
Waarheid te sê dink ek jy weet eintlik niks
Mooi so waneer kry elke polisiestasie regte,eerlike en hardwerkende polisie lede waarop die gemeenskap trots op kan wees omrede hulle misdaad bekamp en die gemeenskap veilig hou?
Dit werk sò…… die klaer gaan polisie stasie toe en rapporteer die voorval. Die klaer word na trauma berader verwys. Dan word sy na ñ hospitaal geneem. SAPS verskaf die toestel aan die hospitaal wat dit toedien.